Theotimos z Élidy

Theotimos (Theotimos) bol olympijský víťaz v boxe dorastencov v roku 308 pred Kr.James Lynch, The Ancient Olympiads: 776 BC to 393 ADPausanias, Periégésis tés Hellados, 6,17,5.

Theotimos, syn Moschióna z Élidy, bol na 118. olympijských hrách v roku 308 pred Kr. korunovaný olivovým vencom za víťazstvo v boxe dorastencov. Olympijský program hier sa o túto disciplínu rozšíril na 41. hrách v roku 616 pred Kr.Eusebios, Kronika 2,193.

Za toto víťazstvo sa Theotimovi dostalo veľkej pocty, keď mu v olympijskej Altide medzi sochami slávnych olympijských víťazov vztýčili sochu. Theotimovu sochu si ešte v druhom storočí mohol prezrieť cestovateľ a spisovateľ Pausanias, ktorý zaznamenal: „V ich blízkosti stoja Éliďania, ktorí zdolali v pästnom zápase chlapcov, a to Choirilos, dielo olynthského Sthennida, a Theotimos dielo sikyónskeho Daitónda. Tento Theotimos bol syn Moschióna, účastníka ťaženia Alexandra, syna Filipovho, proti Dareiovi a Peržanom.“

 Referencie a bibliografia 


 Pozri aj 
 Zoznam olympijských víťazov staroveku

Kategória:Víťazi starovekých olympijských hier v boxe
Kategória:Starovekí športovci z Élidy